П Р О Т О К О Л   № 1
от съвместното заседание чрез видеоконферентна връзка
на Комисия “Бюджет и финанси” и
Комисия „Управление на собствеността“ към Пленума на ВСС,
проведено на 14 април 2021 г.

Днес, 14.04.2021 г., сряда, от 11,00 ч., се проведе съвместното заседание чрез видеоконферентна връзка на комисия „Бюджет и финанси“ и комисия „Управление на собствеността” към Пленума на Висшия съдебен съвет, в състав:

ПРИСЪСТВАЛИ НА ЗАСЕДАНИЕТО от КБФ:	
Боян Магдалинчев – председател 
/online/
							Боряна Димитрова /online/
Георги Кузманов /online/
Гергана Мутафова /online/
Калина Чапкънова /online/
Севдалин Мавров /online/

ПРИСЪСТВАЛИ НА ЗАСЕДАНИЕТО от КУС:	
							Стефан Гроздев – зам.-председател
                                                                          /online/
                                                                          Олга Керелска /online/
Огнян Дамянов
Боян Новански
Йордан Стоев
                                                            
От администрацията на ВСС присъстваха: Маргарита Радкова – директор на дирекция «Бюджет и финанси», Стефка Инджова – директор на дирекция „Управление на собствеността на съдебната власт”, Елисавета Илиева – н-к отдел „Счетоводство и методология”, той и главен счетоводител, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

1. ОТНОСНО: Изпълнение на решение по т. 22.2 от Протокол № 12/24.03.2021 г. на Комисия „Бюджет и финанси“ към Пленума на ВСС във връзка със счетоводно отчитане на дълготрайни материални активи.

След проведеното обсъждане на съвместното заседание на Комисия „Бюджет и финанси” и Комисия „Управление на собствеността“ към Пленума на Висшия съдебен съвет се прие следното  решение:

I. ПРЕДЛАГАТ на Пленума на Висшия съдебен съвет да приеме следното решение:
1. Разграничимите от сградата активи, които могат да съществуват и да се подменят самостоятелно, без да се нарушава конструкцията на сградата да се завеждат по баланса на съответния второстепенен разпоредител с бюджет и ВСС, като:
1.1. След извършване и приключване на основен ремонт на недвижим имот, възложен от съответния второстепенен разпоредител с бюджет със средства по § 51-00, по баланса на ВСС да се прехвърлят само разходите, които могат да се отнесат към стойността на сградата. Стойността на останалите активи, определени като разграничими от сградата активи, които могат да съществуват и да се подменят самостоятелно, без да се нарушава конструкцията на сградата, в съответствие с Класификацията на ДМА на ВСС, да се отчита по баланса на съответния второстепенен разпоредител с бюджет.
1.2. След извършване и приключване на основен ремонт на недвижим имот, предоставен за нуждите на второстепенен разпоредител с бюджет и възложен от ВСС със средства по § 51-00, след решение на Пленума на ВСС по баланса на съответните второстепенни разпоредители с бюджет да се прехвърлят разграничимите от сградата активи, които могат да съществуват и да се подменят самостоятелно, без да се нарушава конструкцията на сградата, в съответствие с Класификацията на ДМА на ВСС.
2. РЕШЕНИЕТО по т. 1 да се изпрати на административните ръководители на второстепенните разпоредители с бюджет, за сведение и изпълнение.
II. ВНАСЯТ предложението като редовна точка в следващото редовно заседание на Пленума на Висшия съдебен съвет.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /п/           
           						        БОЯН МАГДАЛИНЧЕВ

     ЗАМЕСТНИК-ПРЕДСЕДАТЕЛ НА КОМИСИЯ                                 
                                    „УПРАВЛЕНИЕ НА СОБСТВЕНОСТТА”: /п/           
     								     СТЕФАН ГРОЗДЕВ